ร้านส้มตำย่างรสเด็ดร้านนี่ตั้งอยู่ในสามย่าน แหล่งของกินอันเลื่องชื่อลือชา

เมื่อเดินเข้าร้านที่มีขนาด 1 คูหา(แต่ติดแอร์นะเธอ) เมนูก็จะถูกนำมาให้ถึงโต๊ะ

วันนี้สั่งส้มตำไข่เค็มพริก 1 เม็ด(โถๆๆๆๆ) ตามสไตล์ชาวไม่กินเผ็ดแต่อยากกินส้มตำและปีกกับอก ข้าวเหนียว 2 ห่อ

สักพักไม่นานก็ได้ทาน ปีกหอมนิ่ม ไม่แห้งแตกระแหงเหมือนไก่ค้างปี จิ้มกับน้ำจิ้มสองแบบที่เข้ากันดี 

ส่วนอกนั้นไม่ได้ทานค่ะ เนื่องจากเป็นคนไม่ค่อยทานอกไก่ เลยยกให้เพื่อนจัดการ

ส่วนส้มตำนั้นเด็ดขาดจริงๆ ไม่เผ็ดเน้นหวานเปรี้ยวสมใจอยาก ไข่เค็มมาเป็นชิ้นๆ ไม่เหมือนบางร้านที่ตำละเอียดจนเละเหมือนลืมไปเลยว่าเคยมีไข่เค็ม

สนนราคาอยู่ที่ปีก 40฿ อก 35฿ ส้มตำไข่เค็ม 40฿ ข้าวเหนียวห่อละ 5฿